b"\n_START_ARTICLE_\nCa la Carme del Bep\n_START_SECTION_\nDescripci\xc3\xb3\n_START_PARAGRAPH_\nEdifici en cantonera de planta baixa, pis i golfes i constru\xc3\xafda en t\xc3\xa0pia. A la planta baixa hi havia dues grans obertures rectangulars a les dues fa\xc3\xa7anes per\xc3\xb2 una d'elles est\xc3\xa0 tapiada. A la primera planta hi ha grans portes rectangulars que donen a un petit balc\xc3\xb3; hi ha tres en una fa\xc3\xa7ana i una a l'altre. La separaci\xc3\xb3 del primer pis a les golfes est\xc3\xa0 marcada per una cornisa decorada amb petites m\xc3\xa8nsules que aguanten el r\xc3\xa0fec superior d'aquesta. A les golfes, on hi ha un canvi en el parament, s'obre una galeria d'arcs rebaixats amb una balustrada."